
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea listei de repartizare a locuințelor cu două camere construite de către Agenția Națională pentru Locuințe, destinate închirierii pentru specialiștii din sănătate.
             Analizând temeiurile juridice, respectiv:

- art. 15 alin. (6) și (7) din Normele metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, aprobate prin  H.G. nr. 962/2001;

             Ținând cont de:

a) referatul de aprobare al Primarului orașului Deta, în calitatea sa de inițiator, înregistrat sub nr. 3437/08.04.2022;
b) raportul Compartimentului Asistență socială și relații cu publicul din cadru Aparatului de specialitate al Primarului orașului Deta, înregistrat sub nr. 3467/08.04.2022 prin care se propune aprobarea listei de repartizare a locuințelor construite de către Agenţia Naţională pentru Locuinţe destinate închirierii pentru specialiștii din sănătate, locuințe cu 2 camere;
c) avizul consultativ a Comisiei Sociale a Consiliului local;
d) Hotărârea Consiliului local al orașului Deta nr. 44/29.04.2021 privind aprobarea listei de priorități pentru repartizarea locuințelor construite de către Agenția Națională pentru Locuințe, destinate închirierii pentru specialiștii din sănătate,
             În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

             Consiliul local al orașului Deta adoptă prezenta hotărâre:
             Art.1. Se aprobă lista de repartizare a locuințelor construite de către Agenţia Naţională pentru Locuinţe și destinate închirierii pentru specialiștii din sănătate, locuinţe cu 2 camere, conform anexei, care face parte integrantă din prezenta hotărâre.
             Art.2. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului – Judeţul Timiş;

- Primarului oraşului Deta;

- Compartimentului Administraţie publică locală, protocol;

- Compartimentului Asistență socială și relații cu publicul;
- Serviciul Buget, contabilitate, impozite și taxe;
- Prin afișare și publicare pe site-ul www.detatm.ro – Monitorul oficial local.

